Umbaɛed yuɣal yuɣ-itt, yesɛa akkud-s sin warrac, ad teqqim ad as-tini mi i d-yusa baba-twen init-as ad nruḥ ɣer xwali, dɣa ad as-yini wergaz-nni : «A tarwa yemma-twen iwwiɣ-tt-id seg telt lxali, ur tesɛim ara xwalwen ». Akken akken iḥus wergaz-nni d nettat i asen-yeqqaren yenna-as : «Ma yella wanda it-ccfam dɣa ruḥet », ihi tekker tewwi arraw-is truḥ tlaḥu tlaḥu armi tewweḍ, nattat tweṣṣa arraw-is ad as-d-inin a yemma ḥaǧi-aɣ-id, segmi tewweḍ arrawnni-ines qqaren-as ḥaǧǧi-aɣ-id, nettat tettara iman-is ur tebɣi ara, dɣa yenna-as gma-snni : «Ḥaǧǧi-asen-id i warrac », gma-s-nni yella degtarkent segwasmi i as-tefka ddaɛwa-nni, timiren tebda tḥekku-asen-d si tmellalin-nni, tettkemmil tettḥaǧǧi, ttmektin-d, tamurt tesseblaɛ-iten, gma-s-nni tejbed-it-id ur tt-ǧǧit ara ad yeblaɛ, ma d tameṭṭut-nni n gma-s tejbed cciṭ degucebbub-is.